#

# 114-17 Utvalgets foreløpig utkast

# Dokumentet er under arbeid

# RETNINGSLINJER FOR VALGKOMITEEN (samt endring i vedtekter)

 **Generelt:**

1. Norsk Fosterhjemsforening skal iht. vedtektene § 3-7 ha en valgkomite.

Valgkomiteen velges av landsmøtet. Valgkomiteen velges etter presentasjon av samtlige kandidater. Presentasjon gjøres av møteleder.

Landsmøtet skal vedta retningslinjer for valgkomiteens arbeid.

Valgkomiteens medlemmer bør være tilstede på ledersamling, organisasjonskurs og landsmøte for å vurdere kandidater til valg.

Valgkomiteens utgifter dekkes av Norsk Fosterhjemsforening sentralt. Utgifter til ytterligere møter dekkes etter plan for arbeidet til valgkomiteen frem til landsmøtet, denne legges frem for hovedstyret i november før landsmøteåret

Komiteen er beslutningsdyktig når tre medlemmer er til stede. Varamedlemmer møter etter særskilt innkalling.

Dersom et medlem av valgkomiteen blir foreslått til annet verv enn valgkomiteen og sier seg villig til å stille til valg, skal vedkommende ikke delta i det videre arbeid i komiteen.

Valgkomiteens medlemmer har taushetsplikt vedrørende personlige opplysninger som de får, eller innhenter, i forbindelse med sitt arbeid.

1. **Sammensetning og funksjonstid**

Valgkomite skal bestå av leder, nestleder, et medlem og et vara medlem.

Disse velges hver for seg av landsmøtet. Valgperioden er to år. Man kan sitte maks 4 perioder i valgkomiteen.

1. **Oppgaver**

Valgkomiteens oppgave er å gi innstilling til landsmøtet om valg av kandidater til verv i hovedstyret og kontrollutvalget.

Valgkomiteens innstilling skal bl.a. legge vekt på: samlet behov for kompetanse, samarbeidsevne, kapasitet, egnethet, kjønn og geografi. Organisasjonens behov for stabilitet/kontinuitet bør ivaretas.

Valgkomiteen skal forespørre hovedstyret og kontrollutvalget ønsker gjenvalg i det verv de har og/ eller stiller til andre verv innen 1. mars landsmøteåret. Stiller de til gjenvalg er det ikke krav om at de fremmes av en fylkesforening.

Fylkesforeningene kan fremme forslag til kandidater til alle verv. Tidsfrist?

Valgkomiteen kan selv ta kontakt med mulige kandidater. Valgkomiteen innhenter informasjon om kandidaten fra vedkommendes fylkesstyre.

Valgkomiteen skal kun forholde seg til skriftlige forslag hvor det klart fremkommer hvem som står bak forslaget.

Kandidatskjema sendes til alle tid? foreslåtte kandidater og sittende tillitsvalgte i hovedstyret, kontrollutvalg og valgkomite.

Valgkomiteen sjekker med fylkesforeningene eller sekretariatet at de foreslåtte kandidatene er betalende medlemmer i foreningen.

Ved uenighet i valgkomiteen skal dette fremkomme i innstillingen.

1. **Saksbehandling/ prosess før landsmøtet**

 Lederen i komiteen har ansvaret for at arbeidet i valgkomiteen kommer i gang.

Valgkomiteen fører interne referater fra sitt arbeid.

Valgkomiteen tar kontakt med fylkesforeningene for å få innspill på kandidater. Henvendelsen til fylkesforeningene om kandidater til verv skal også inneholde oversikt over prosessen frem til landsmøte. I samme henvendelse vedlegges retningslinjer for valgkomite som man ber fylkesforeningen lese nøye.

Alle verv er på valg, jf vedtektene § 3-7.

Fristen for fylkesstyrene for innsendelse av forslag til kandidater er 15. april i landsmøteåret.

Skriftlige forslag sendes valgkomiteen på valgkomiteen@fosterhjemsforening.no som skal bekrefte mottakelsen skriftlig innen 3- tre uker. Valgkomiteen skal kun forholde seg til skriftlige forslag hvor det klart fremkommer hvem som står bak forslaget.

Valgkomiteen skal kontakte de foreslåtte kandidater for å få bekreftet at de stiller til valg. Valgkomiteen kan kun foreslå personer som er villig til å stille.

Valgkomiteen skal innen 1. juni i landsmøteåret informere hovedstyre hvordan det ligger an med kandidater til hovedstyre og kontrollutvalg.

Valgkomiteen sender sin innstilling med en kort presentasjon og cv av hver kandidat til sekretariatet 8 - åtte uker før landsmøtet finner sted.

Som vedlegg til valgkomiteens innstilling skal det følge med oversikt over alle innkomne forslag med presentasjon og cv.

Valgkomiteen kan endre sin innstilling dersom omstendighetene tilsier det - helt til valget er gjennomført på landsmøtet.

**5. Prosess på landsmøtet**

Hele valgkomiteen stiller på landsmøtet.

På landsmøtet skal det legges frem en rapport over arbeidet de har utført i landsmøteperioden.

Valgkomiteen har tale- og forslagsrett på landsmøtet i spørsmål som angår valg.

Valgkomiteen legger frem sin innstilling ved innledning til valget. Innstillingen begrunnes ut fra kriterier i punkt 3.

Alle innkomne kandidater er med i avstemningen.

Det forutsettes at delegatene har satt seg inn i informasjon om kandidatene som er sendt ut sammen med saker til landsmøte.

Alle valg forgår skriftlig.

Når en kandidat ikke oppnår mer enn halvparten av de avgitte stemmene, foretas omvalg der kandidat med færrest stemmer ikke er med videre i valget. Ved stemmelikhet mellom to kandidater avgjøres valget ved loddtrekning.

**6. Prosess etter og mellom landsmøteperiodene**

Valgkomiteens leder har ansvar for å makulere interne dokumenter umiddelbart etter endt landsmøte.

Dersom leder i hovedstyret, fratrer i løpet av landsmøteperioden rykker nestleder opp. Ved behov for ny nestleder konstituerer hovedstyret seg selv. Tilsvarende gjelder for kontrollutvalget og valgkomiteen. Vara rykker opp som medlem.

Dersom hovedstyret / kontrollutvalget har behov for nye vara medlemmer, tar de kontakt med valgkomiteen som finner nye kandidater som konstitueres i valgperioden. Ved tilsvarende behov for supplering av medlemmer i valgkomiteen, forestår hovedstyret konstituering av nye medlemmer.

**Forslag til Vedtektsendringer**

§ 3-1 4. avsnitt (endring) Representasjon og deltakelse

**§ 3-1 REPRESENTASJON OG DELTAKELSE**

Landsmøtet er foreningens øverste myndighet.

Til landsmøtet velges en delegat fra hver fylkesforening, samt en tilleggs delegat for hvert 50. medlem i fylkesforeningen. Det velges vararepresentanter i samme antall som delegater. Fylkesstyrene velger selv sine delegater. For at en fylkesforening skal kunne sende delegater til landsmøte, må de ha et demokratisk valgt fylkesstyre, og registrert i Brønnøysund.

Landsmøtet kan ha observatører tilstede uten tale- og stemmerett. Fremmøtte delegater ved landsmøtet er stemmeberettiget. Stemmer kan ikke overføres ved fullmakt.
Delegater og observatører må være betalende medlemmer.

Landsmøtet velger møteleder etter innstilling fra hovedstyret.

Beregningsgrunnlaget for antall delegater til landsmøtet er betalende medlemmer pr. 31.12 siste året før landsmøtet. Her teller kun medlemmer etter § 2-1 og § 2-3.

~~Til Landsmøtet møter også hovedstyrets medlemmer og en representant for de ansatte. Disse møter med tale-, forslags- og stemmerett~~. Forslag: Til landsmøtet møter hovedstyrets medlemmer og en representant for de ansatte. Disse møter med tale- forslags- og stemmerett. Representant for de de ansatte har stemmerett i alle saker utenom valg.

Generalsekretæren møter med tale- og forslagsrett.

Øvrige tillitsvalgte møter med de rettigheter som fremkommer av retningslinjer fastsatt av landsmøtet for det aktuelle utvalg/ komité.

§ 3-6 Forslag

Saker til landsmøte fremmes av fylkesforeningene og hovedstyret, og saken skal være hovedstyret i hende senest 1. juni det året det er landsmøte.

Forslag: Saker til landsmøtet fremmes av hovedstyret. Fylkesforeningene fremmer saker gjennom fylkesstyret. Sakene skal være hovedstyret i hende innen 1. juni det året det er landsmøte. Alle saker behandles av hovedstyret og legges frem for landsmøtet med hovedstyrets innstilling.

 **§** 3-7 Valg og oppnevning

Landsmøtet velger:

1. Hovedstyret
	* Leder
	* Nestleder
	* 4 medlemmer
	* 4 vara medlemmer
2. Kontrollutvalg
	* Leder
	* Nestleder
	* 1 medlem
	* 1 vara medlem
3. Valgkomite
	* Leder
	* Nestleder
	* 1 medlem
	* 1 varamedlem

~~Valgkomiteen velges etter innstilling fra hovedstyret~~. Landsmøtet velger valgkomite fra foreslåtte kandidater.

Tilføyelse:

Valgperioden er to år.

Tillitsvalgt kan maksimum sitte sammenhengende 4 perioder i ett styre, utvalg eller komité.

Landsmøtet fastsetter retningslinjer for hovedstyret, kontrollutvalg og valgkomite.

Leder og nestleder i de ulike organer velges hver for seg.

Resterende medlemmer kan velges under ett. Det samme gjelder vara medlemmer.

Landsmøtet oppnevner:

* + Statsautorisert revisor

Nær familie skal ikke sitte samtidig i styrer, utvalg og komiteer nevnt i § 3-7 (eks. ektefeller, foreldre / barn eller søsken).

Forslag:

Medlemmer i sentrale verv kan ikke ha tillitsverv i fylkesforeningen. Gjelder ikke vara medlemmer

Du kan ikke ha leder eller nestlederverv i fylkesforeningen dersom du blir valgt til leder og nestleder til hovedstyret eller valgkomiteen

Du kan ikke ha leder eller nestlederverv i fylkesforeningen dersom du sitter i sentrale verv (hovedstyret og valgkomiteen))

Forslag: Valgkomiteen kan ikke inneha andre verv i organisasjonen.

**Samme skjema brukes av fylkes foreningene, hvor man styrker boks tre og endrer boks fem**

**Kandidatskjema Norsk Fosterhjemsforening**

|  |
| --- |
| Navn:Adresse:Telefon:Mailadresse:Fylkesforening: |
| Verv i fylkesstyret nå og evt. tidligere: |
| Verv sentralt nå og evt. tidligere: |
| Verv i andre organisasjoner(kortfattet):  |
| Ønsker du å stille til valg/gjenvalg: (ja eller nei)Hvilke verv ønsker du å stille på valg til: (sett kryss)**Hovedstyret: Kontrollutvalget: Valgkomiteen:**Leder: Leder: Leder:Nestleder: Nestleder: Nestleder:Styremedlem: Styremedlem: Styremedlem:Vara medlem: Vara medlem: Vara medlem: |
| Dato:Signatur kandidat: Signatur Valgkomiteen: |

**Eksempel på skjema for valgkomiteens innstilling som legges frem på landsmøtet:**

Brukes til kandidater til hovedstyret og kontrollutvalg

|  |  |  |  |  |
| --- | --- | --- | --- | --- |
| **Verv** | **Valgkomiteens innstilling**  | **Andre valgbare kandidater** | **Avstemming** | **Resultat avstemming** |
| Leder | Navn AA, Fylkesforening navn... | Navn AA, Fylkesforening navn... | Velges separat |  |
|  |  |  |  |  |
|  |  |  |  |  |
| Nestleder |  |   | Velges separat |  |
|  |  |  |  |  |
|  |  |  |  |  |
| Styremedlem/styremedlemmer | B, C, D, E |  | Kan stemmes over samlet |  |
|  |  |  |  |  |
| Vara | F, G, H, I |  | Kan stemmes over samlet |  |

**Skjema til valgkomiteen**

|  |  |  |  |
| --- | --- | --- | --- |
| **Verv** | **Valgbare kandidater** | **Avstemming** | **Resultat avstemming** |
| Leder | Navn AA, Fylkesforening navn... | Velges separat |  |
|  |  |  |  |
|  |  |  |  |
| Nestleder |   | Velges separat |  |
|  |  |  |  |
|  |  |  |  |
| Styremedlem/styremedlemmer |  | Velges separat |  |
|  |  |  |  |
|  |  |  |  |
| Vara |  | Velges separat |  |

**§ 3-8 Avstemning**

Vedtak på ordinært og ekstraordinært landsmøte fattes med alminnelig flertall.

~~Dette gjelder ikke For vedtektsendringer, hvor det kreves 2/3 flertall.~~

Forslag:

Med alminnelig flertall menes stemmer fra over halvparten av de avgitte stemmene.

Ved vedtektsendringer kreves 2/3 flertall av de avgitte stemmer.

Blanke stemmer anses som ikke avgitte stemmer.

**Hovedstyret**

**§ 4-1**

Hovedstyret skal lede foreningen mellom landsmøtene, og fatte vedtak i saker som ikke er tillagt annet organ~~. Nyvalgt hovedstyre trer i kraft innen utgangen av januar.~~ Nyvalgt hovedstyre trer i kraft umiddelbart etter landsmøtet.

§ 4-3

Paragraf jobbes videre med – evt. som vedlegg til vedtektene eller inkorporeres i oppgavene.

**§ 6-3**

Forslag: § 6-3 skal inneholde kun oppgaver.

(Kontrollutvalgets retningslinjer tas ut av § 6-3 og legges som vedlegg i vedtektene)

**§ 7-2 Oppgaver**

Valgkomiteen skal avgi innstilling til landsmøte over kandidater til følgende verv:

* Til hovedstyret: Leder, nestleder, 4 medlemmer, 4 vara medlemmer ~~til hovedstyre~~.
* Til kontrollutvalg: Leder, nestleder, 1 medlem, 1 vara medlem ~~til kontrollutvalg~~.

Valgkomiteens innstilling av kandidater til hovedstyre og kontrollutvalg legges ut på intranett sammen med øvrig saksliste og saksdokumenter 6 – seks uker før landsmøtet finner sted.

Valgkomiteen skal også finne valgbare kandidater til valgkomiteen. Disse legges frem uten innstilling.

Valgkomiteen har ansvar for å fremme forslag til alle valg på landsmøte, i henhold til retningslinjene.

**§ 8-1 SAKSGANG**

Saker til behandling på landsmøte og i hovedstyre, fremmes av fylkesforeningene, hovedstyre, kontrollutvalg og generalsekretær.

NB: oppgaver for valgkomite og hovedstyret legges inn i retningslinjer